Kontrollutvalget i Berlevåg kommune

MØTEPROTOKOLL

**Dato:** 19. oktober 2015 **Tid:** Klokken 12.00-12.50

**Sted:** Rådhuset, kommunestyresalen

**Disse deltok på møtet:**

#### Leder Geir Kristiansen, Rolf Endresen og Stefan Eilertsen. Trygve Daldorff og Halvdan Mikalsen meldte forfall, Linda Johansen hadde ikke fått innkallingen i posten.

**Andre:**

Sissel Mietinen og Mette Rushfeldt fra Kontrollutvalgan IS.

#### Innkalling

Innkalling og saksliste ble oversendt utvalgets medlemmer og varamedlemmer, ordfører og revisor

14. oktober 2015.

**Sakslisten/sakspapirene**

Ble sendt ut sammen med innkallingen.

**Saker til behandling:**

|  |  |
| --- | --- |
| 24/15 | Godkjenning av innkalling og saksliste |
| 25/15 | Godkjenning av protokoll |
| 26/15 | Revisorbrev nr. 1/2015 |
| 27/15 | Budsjett kontroll og tilsyn 2016 |
| 28/15 | Revisjonsordning for Berlevåg kommune |
| 29/15 | Eventuelt |

**SAK 24/15 Godkjenning av innkalling og saksliste**

Vedtak, enstemmig:

Innkalling og saksliste til møte 19. oktober 2015 godkjennes.

**SAK 25/15 GODKJENNING AV PROTOKOLL**

Vedtak, enstemmig:

Protokollen fra kontrollutvalgets møte 27. august 2015 godkjennes.

**SAK 26/15 revisorbrev 1 /2015**

Vedtak, enstemmig:

Kontrollutvalget har gjennomgått Revisjonsbrev 1/2015 og konkluderer med følgende forslag til vedtak:

Revisjonsbrev nr. 1/2015 oversendes til kommunestyret med følgende anbefaling til vedtak:

Kommunestyret pålegger administrasjonen å rette opp de feil og mangler som fremkommer av revisorbrev nr. 1 /2015. Tilbakemelding på at feil og mangler er rettet opp oversendes kontrollutvalget.

**SAK 27/15 Budsjett 2016 – Kontroll og tilsyn**

Vedtak, enstemmig:

Det samlede forslaget er som følger:

|  |  |  |  |
| --- | --- | --- | --- |
|  | Poster | Forslag til Budsjett 2016 | Budsjett 2015 |
| **Kontrollutvalget** | Fast godtgjørelse leder | 0 | 0 |
|  | Møtegodtgjørelse | 2 400 | 2 400[[1]](#footnote-2) |
|  | Reiseutgifter/kjøregodt[[2]](#footnote-3). | 20 000 | 30 000 |
|  | Tapt arbeidsfortjeneste | 1 500 | 2 000 |
|  | Abonn./medlemskap[[3]](#footnote-4) | 1 500 | 1 500 |
|  | Møteutgifter(kaffe m.v.) | 1 000 | 1 000 |
|  | Kurs/konferanseavgifter[[4]](#footnote-5) | 25 000 | 25 000 |
| **Sum KU`s drift** |  | **51 400** | **61 900** |
|  |  |  |  |
| **Sekretariat** | Kjøp av tjenester til IS | 167 025 | 160 600 |
| **Revisjonen** | Kjøp av tjenester til IKS | 500 000 | 496 166 |
| **Totalt** |  | **718 425** | **718 666** |

**Forslag til vedtak:**

1. Det foreslåtte budsjett for kontroll og tilsynsordningen for Berlevåg kommune vedtas og oversendes kommunen som kontrollutvalgets forslag for 2016.
2. Forslaget følger formannskapets innstilling til kommunestyret vedrørende budsjettet for Berlevåg kommune 2016.
3. Særutskrift av kommunestyrets behandling, med spesifisering av bevilgede beløp for kontroll og tilsynsarbeidet sendes Kontrollutvalgan IS.

**SAK 28/15 revisjonsordning for Berlevåg kommune**

Leder Geir Kristiansen fremmet forslag til vedtak i saken, og forslaget ble vedtatt.

Vedtak, enstemmig:

Kontrollutvalget innstillinger på følgende overfor Kommunestyret:

1. Berlevåg kommunestyre varsler, i tråd med selskapsavtale for Finnmark

kommunerevisjon IKS § 8, om uttreden av selskapet med virkning fra 1. januar 2016.

1. Kontrollutvalget anbefaler at Berlevåg kommune inngår en intensjonsavtale med KomRev NORD for perioden 01.01.2016 til 31.12.2016 som total leverandør av revisjonstjenester.
2. Berlevåg kommune oppretter medlemskap i KomRev NORD innen 01.01.2017.
3. Hvis forhandlingene med KomRev NORD ikke fører frem, anbefaler kontrollutvalget at Berlevåg kommune går i forhandlinger med Vest – Finnmark kommunerevisjon IKS.

**Sak 29/15 eventuelt**

Trygve Daldorf og Willy Andreassen er henholdsvis medlem og varamedlem i kontrollutvalget. De som er valgt inn i kontrollutvalget kan ikke være medlem eller varamedlem i formannskapet. I henhold til forskrift om kontrollutvalg skal det velges nytt kontrollutvalg ved utskifting av medlemmer. Kommunestyret må også velge leder og nestleder til utvalget.

Kommunestyret må enten velge nytt kontrollutvalg i sitt neste møte eller at Daldorf og Andreassen erstattes som medlem og varamedlem i formannskapet.

**Utdrag fra Kommuneloven**

**§ 77.*Kontrollutvalget***

|  |
| --- |
| **1.** Kommunestyret og fylkestinget velger selv et kontrollutvalg til å forestå det løpende tilsyn med den kommunale og fylkeskommunale forvaltning på sine vegne. Utvalget skal ha minst tre medlemmer. Kommunestyret og fylkestinget velger selv medlemmer og varamedlemmer til utvalget, og blant medlemmene leder og nestleder. Minst ett av utvalgets medlemmer skal velges blant kommunestyrets eller fylkestingets medlemmer. Utvalgets leder har møte- og talerett i kommunestyret og fylkestinget når utvalgets saker behandles. |

|  |
| --- |
| **2.** Utelukket fra valg er ordfører, fylkesordfører, varaordfører, medlem og varamedlem av formannskap og fylkesutvalg, medlem og varamedlem av kommunal eller fylkeskommunal nemnd med beslutningsmyndighet, medlem av kommuneråd eller fylkesråd og ansatte i kommunen eller fylkeskommunen. |

**Forskrift for kontrollutvalg i kommuner og fylkeskommuner**

§ 3.*Utskifting av medlemmer*

Kommunestyret eller fylkestinget kan når som helst foreta nyvalg av utvalgets medlemmer. Ved utskifting av ett eller flere medlemmer av utvalget skal det foretas nyvalg av samtlige medlemmer i utvalget.

Vedtak, enstemmig:

Kontrollutvalget ber om at velges nytt kontrollutvalg i neste møte som er i henhold til Kommunelovens § 77 og at valget gjøres i henhold til forskrift om kontrollutvalg i kommuner og fylkeskommuner, § 3. Det må også velges leder og nestleder blant kontrollutvalgets medlemmer.

**Neste møte er i henhold til møteplan i november.**

Mette Rushfeldt Geir Kristiansen

Sekretariatet leder kontrollutvalget

1. Beregner kr. 120,- pr. møte 5 deltakere og 4 møter [↑](#footnote-ref-2)
2. Reiseutgifter møter, kurs og konferanser [↑](#footnote-ref-3)
3. Medlemskontingent FKT+ obligatorisk abonnement kommunerevisoren. Medlemskap NKRF er gratis for pensjonister [↑](#footnote-ref-4)
4. Sekretariatets konferanse/NKRF og FKT`s årlige konferanser [↑](#footnote-ref-5)